Mizík, Stanislav, poslanec NR SR (2023-02-01):
Kolegyne a kolegovia, návrh na aktualizáciu súhlasu s prítomnosťou zahraničných síl krajín NATO na území Slovenskej republiky je opäť ďalšia zrada na tomto národe. Žiaden cudzí vojak, žiadna cudzia bagandža, žiadna cudzia uniforma tu nemá čo robiť! Zločinecký pakt NATO rozvrátil celý svet! Krajiny, ktoré sú v NATO a v Európskej únii, rozvrátili Afriku. Svojich spojencov, či v Líbyi, či v Iraku, či v Afganistane, zradili ich, dostali sa tak znovu k systému nové režimy, s tými bojovali, potom nainštalovali svoje vlády či spriaznené vlády a nakoniec tie vlády zradili. Napríklad v Afganistane pastieri kôz ovládli Afganistan a talibanci sú pri moci a vraždia bývalé vládne štruktúry, ktoré ich spojenci, krajiny NATO, zradili a ušli. Brutálne ušli. Teraz tu máme paškvil, ktorý opäť zaisťuje cudziu vojenskú bagandžu rozšírenú o Švédsko a Fínsko. No ďakujem pekne. Pýtam sa, čo tu majú robiť Švédi a ich silová zložka, ich vojaci? Prečo ich Švédsko nepoužije v neovládateľných no go zónach, kde polícia nezasahuje, kde vládne šaría a kde práve prebiehajú vojny gangov a dosť brutálne? Že vraj pakt NATO má chrániť, že vraj má chrániť krajiny NATO, ktoré sú napadnuté. Ale tu v stredoeurópskom priestore nastala skutočnosť, že krajiny NATO priamo zasahujú do konfliktu na Ukrajine. Neuveriteľné množstvá zbraní, financií či žoldnierov, provokačné gestá, výzvy, deklarácie, absolútne vojnové štvanie. Ale čo? Ukrajina nie je člen NATO. Čo sa tu teda deje? Nuž, sa tu deje len to, že sme sa stali prvosledový terč v globálnom konflikte, ktorý je už fakticky globálny teraz. Vďaka tejto vláde a ministerstvu obrany sme v tom až po uši. Kto nás tu smeruje do reálnej vojny? Reálnej vojny, kde nastane mobilizácia, kde sa budú kopať zákopy, robiť bunkre. Ako za prvej svetovej vojny, podotýkam. Áno, presne tak sa aj teraz bojuje na Ukrajine. Zákopová pozičná vojna. No a kto bude mobilizovaný? Tí záložáci, ktorí majú po štyridsiatke a už 200 metrov alebo 300 metrov behu je pre nich veľa? Či snáď pôjdu bojovať dúhoví bojovníci 50-kiloví aj s topánkami, v slimkových nohavičkách a poniektorí s dredmi? Samozrejme, s retro sluchátkami na hlave. Však samopal s plnou poľnou váži viac ako oni. Pýtam sa, nenapadlo nikoho, že prvosledové terče budú na Slovensku napríklad Sliač, Kuchyňa a Bratislava? Je veľa indícií, ktoré hovoria, že to smeruje ku veľkej vojne. Poviem pár príkladov. Zrazu sa začal riešiť návrh zákona o brannej povinnosti. Uznávam, deje sa to každých pár rokov, ale teraz je situácia veľmi hustá. Hovorí sa tomu www.huste.sk. Šumy ohľadom mobilizácie, prienik kuloárnych správ v Bruseli. A ešte príklad zo zahraničia. Pán minister, viete, že tisíce poľských profesionálov, naozaj profesionálov, nielen vojakov, dôstojníkov odchádzajú do civilu v ďalšom roku? Prečo asi? Napríklad to sú zábery poľských vojakov z internetu, tankisti, poľskí tankisti odmietajú odviesť Leopardy na Ukrajinu. Ale, ale. Povedali ste, keď ste mal rozpravu, že zahraničné sily sú vraj schopné zareagovať pri ohrození Slovenska. Tak ste to povedal, minister Naď. No, ja vám len hovorím, práve zahraničné sily sú ohrozením Slovenska, pretože sú terč. Zvlášť keď Slovensko vyzbrojuje Ukrajinu. Zapojil ste nás do špinavej hry veľmocí, hlavne tej jednej spoza oceána. A jediná cesta, opustiť NATO, zastaviť šialenstvo. Ďakujem za slovo.